section_heading: Bahrain
paragraph_text: Prvak Formule 3 iz 2020., Oscar Piastri u Prema Racingu, stigao je do svoje prve pobjede u Formuli 2, u svom drugom nastupu na uzbudljivoj drugoj sprint utrci u Bahreinu, dok je drugo mjesto osvojio Christian Lundgaard u ART Grand Prixu. Guanyu Zhou u UNI-Virtuosiu bio je jedan od rijetkih vozača koji je startao na softu i istog je očuvao do kraja utrke, te stigao do trećeg mjesta. S pole positiona je krenuo Jüri Vips u Hitech Grand Prixu koji se uspio oduprijeti inicijalnom pritisku Lirima Zendelija u MP Motorsportu. Iza njih nastao je kaos zbog okrenutog Dana Ticktuma. Britanac se ovog puta našao u obrnutoj ulozi u zavoju broj 1, gdje je njega pogodio Robert Švarcman. Obojica su odustala nakon incidenta, a na stazu je izašao safety car. Novo udaranje u vozača dogodilo se u zavoju broj 4. Ovog puta bio je to Felipe Drugovich u UNI-Virtuosiu, koji je u borbi za treće mjesto izbacio Hitechovog Liama Lawsona iz utrke. Ponovo je izašao safety car i 8 krugova prije kraja većina vozača koristi priliku za odlazak u boks po svježi set guma. Na svježem softu letjeli su drugoplasirani prije boksa Vips i Piastri koji je većinu utrke proveo na šestom mjestu. Ekspresno su se probili na drugo i treće mjesto. Vips je taman došao na sekundu zaostatka Zhouu kada je započeo virtualni safety car zbog zaustavljenog bolida Alessija Deledde, a onda je zbog kvara u 21. krugu, odmah nakon restarta, morao stati pored staze. Na vrhu je ostao trojac Zhou-Piastri-Lundgaard, a u posljednjem krugu na vrhu poretka viđen je troboj iz kojeg je kao pobjednik izašao mladi Australac.<ref> Piastriju pobjeda u drugoj sprint utrci nakon troboja u posljednjem krugu! F1pulsmedia Objavljeno 27. ožujka 2021. Pristupljeno 1. kolovoza 2021.<ref> F2 Sprint Race 2 Highlights | 2021 Bahrain Grand Prix YouTube Objavljeno 27. ožujka 2021. Pristupljeno 1. kolovoza 2021.